18.05.2021

**#КОМИ100: Москваын лоӧны Коми Республикалӧн лунъяс**

Ода-кора тӧлысь 23 лунсянь 31 лунӧдз Россияса юркарын лоӧ «Москваын Коми Республикалӧн лунъяс» ыджыд проект, кодӧс сиӧма войвыв регионлӧн 100 вося юбилейлы. Ӧкмыс лун страналӧн юркарса олысьяс да гӧсьтъяс искусство пыр вермасны тӧдмасьны коми йӧзлӧн культураӧн да традицияясӧн. Тӧдчана лоӧмторйӧн лоӧ брендируйтӧм метро вагонъяс лэдзӧм.

«Коми Республикалӧн 100 волы сиӧм культурнӧй да имиджевӧй карта вӧчигӧн ми кӧсйим, мед миян творческӧй коллективъяс петкӧдчисны Россияса медбур сценаяс вылын. Ода-кора тӧлысь 23 лунӧ ми восьтам Республикалысь лунъяс Чайковский нима Концерт залын, кӧні кутас петкӧдлыны ассьыс уджтассӧ «Асъя кыа» сьылан да йӧктан канму ансамбль. Регионса театрально-зрелищнӧй учреждениеяслӧн гастрольяс дырйи ми петкӧдлам Коми культура быд боксянь. Культура лунъяс помасясны ода-кора тӧлысь 31 лунӧ Большой театрлӧн выль сцена вылын ыджыд гала-концертӧн, коді восьтас войвыв мулысь этническӧй традицияяссӧ», - шуис Коми Республикаса Юралысь Владимир Уйба.

Ода-кора тӧлысь 24 лунсянь лӧддза-номъя тӧлысь 6 лунӧдз Никитскӧй бульвар вылын кутас уджавны «Вӧр-ва. Традицияяс. Йӧз» фотовыставка, коді восьтас видзӧдысьяслы Войвывлысь мичсӧ, висьталас нэмӧвӧйся традицияяс да аслыспӧлӧс культура йылысь. Пасъям, мый республикалӧн 100 волы сиӧм фотопроектыс заводитчис 2020 воын нин да 10 тӧлысьӧн петкӧдліс выставкасӧ странаса 65 регионын.

Коми Республикалӧн юбилей водзвылын ода-кора тӧлысь 23 лунсянь 31 лунӧдз Останкинскӧй башня лоас Коми дӧрапас рӧма. Канму символика петкӧдчылас башня вылын вит сюрсысь унджыкысь.

«Останкинскӧй башнясӧ ми бӧрйим эг прӧста. Сійӧ юркарса шӧр нималантор, и тыдалӧ сійӧ Москваса быд пельӧссянь. Стӧча тӧда, мый акция лоас тӧдчана лоӧмторйӧн, да унджык йӧз окотитас тӧдмавны республика йылысь», - содтіс Коми Республикаса культура, туризм да архив удж министрлысь могъяс олӧмӧ пӧртысь Константин Баранов.

Коми Республикалӧн юбилейлы сиӧм культурно-имиджевӧй проектъяс лыдын медшӧрӧн лоӧ москваса метроын брендируйтӧм вагонъяс лэдзӧм. Ода-кора тӧлысь 30 лунӧ петас туйӧ «Комилы – 100» нима поезд. Во джын чӧж уна миллион пассажир – юркарса олысьяс да гӧсьтъяс вермасны тӧдмавны уна интереснӧйтор Коми Республика йылысь. Лоӧ лэдзӧма «Тройка» брендируйтӧм транспорт карта.

Ода-кора тӧлысь 24 лунӧ «Коми. Москва» туристско-инвестиционнӧй форум дырйи лоӧ презентация, кӧні лоӧ петкӧдлӧма Коми Республикалысь инвестиция позянлунъяссӧ, а сідзжӧ регионса верктуя инвестиция проектъяс - «Комиын вӧрзьӧдлытӧм вӧръяс» туристско-рекреационнӧй кластер» да «Финн-угор этнокультурнӧй парк» уна мога туристскӧй комплекс».

Проектлӧн медтӧдчана кывкӧртӧдӧн лоӧ Москваса Веськӧдлан котыр да Коми Республикаса Веськӧдлан котыр костын ӧтув уджалӧм йылысь артмӧдчӧм кырымалӧм.

18.05.2021

#КОМИ100: в Москве пройдут Дни Республики Коми

С 23 по 31 мая в столице России состоится масштабный проект «Дни Республики Коми в Москве», посвященный празднованию 100-летия северного региона. На протяжении девяти дней жители и гости столицы через призму искусства познакомятся с культурой и традициями коми народа. Ярким событием Дней станет презентация брендированного состава вагонов метро.

«Разрабатывая культурно-имиджевую карту 100-летия Коми, мы уделили особое внимание презентации наших творческих коллективов на лучших сценических площадках России. 23 мая мы откроем Дни республики в Концертном зале имени Чайковского программой Государственного ансамбля песни и танца «Асъя кыа». В процессе масштабных гастролей государственных театрально-зрелищных учреждений региона мы продемонстрируем все грани культуры Коми. Завершится насыщенный культурный интенсив 31 мая на новой сцене Большого театра грандиозным гала-концертом мастеров искусств, который отразит этнические традиции северного края», – прокомментировал Глава Республики Коми Владимир Уйба.

С 24 мая по 6 июня на Никитском бульваре будет представлена фотовыставка «Природа. Традиции. Люди», которая откроет зрителям неповторимую красоту Севера, расскажет о вековых национальных традициях и самобытной культуре. Отметим, фотопроект первым начал еще в 2020 году серию масштабных мероприятий, посвященных вековому юбилею Республики Коми. За 10 месяцев выставка побывала в 65 регионах страны.

В преддверии празднования 100-летия Коми с 23 по 31 мая Останкинская башня окрасится в цвета флага Коми. Государственная символика появится на телебашне более пяти тысяч раз.

«Останкинскую башню мы выбрали не случайно. Она является одной из главных достопримечательностей столицы, которую без преувеличения видно практически из каждого уголка Москвы. Уверен, акция станет ярким событием и привлечет внимание широкой общественности к республике», – добавил и.о. министра культуры, туризма и архивного дела Республики Коми Константин Баранов.

Ключевым культурно-имиджевым проектом 100-летия Коми станет запуск брендированного состава вагонов московского метро. 30 мая будет дан старт поезду «Коми – 100». На протяжении полугода миллионы пассажиров – жителей и гостей столицы смогут узнать все самое интересное о Республике Коми. Еще одно интересное решение – выпуск лимитированной брендированной транспортной карты «Тройка».

24 мая в ходе Туристско-инвестиционного форума «Коми. Москва» пройдет презентационная сессия, где будут представлены инвестиционные возможности Республики Коми, а также презентованы приоритетные инвестиционные проекты региона – «Туристско-рекреационный кластер «Девственные леса Коми» и «Многофункциональный туристский комплекс «Финно-угорский этнокультурный парк».

Одним из важнейших итогов проекта станет подписание Соглашения о сотрудничестве между Правительством Москвы и Правительством Республики Коми.